Január 21.

Szentéletű Maximosz hitvalló atyánk

és Szent Neofitosz vértanú emléke

**Hajnali Szolgálaton**

*Tropár 8. hang*

Az igaz **hit**nek oktatója, \* a vallásosság és tisztaság ta**ní**tómestere, \* a mindenség világítója, a szerzetesek isteni ihle**té**sű gyöngyszeme, \* ki tanításoddal, mint a Lélek hárfája, megvilágosí**tot**tál mindenkit, \* bölcs Maximosz, kér**jed** Krisztus Istent, \*’ hogy üdvözítse **a** mi lelkünket!

Dicsőség… 4. hang

A te szent vér**ta**núd, Uram, \* az ő szenvedéseiért hervadhatatlan koszorút nyert tőled, **Krisz**tus Istenünk, \* mert a te e**rő**det bírván \* kínzóit meg**szé**gyenítette \* és az ördögök tehetetlen vakmerősége**it** megtörte. \* Az ő imád**sá**gai által \*’ üdvözítsd, Jóságos, **a** mi lelkünket!

***Most és…***

Legszeplő**te**lenebb Szűz, \* Krisztus Is**te**nünknek anyja, \* tőr járta át a te legszen**tebb** lelkedet, \* mikor Fiadat és Istenedet önként meg**fe**szítve láttad. \* Ne szünjél, ó Áldott, **i**mádni őt, \* hogy aján**dé**kozza nekünk \* vétke**ink** bocsánatát!

*Az első zsoltárcsoport után a Szent Kereszt leülői*

***1. hang***

Üdvözítsd, Uram, a te né**pe**det \* és áldd meg a te örök**sé**gedet, \* mert te adsz diadalt az isten**fé**lők**nek**, \*’ és kereszteddel védelmezed **a** te népedet!

Midőn keresztre feszítettek, **Krisz**tus, \* megsemmisült a zsar**nok**ság, \* az ellenség hatalma **meg**dőlt, \* mert nem angyal és nem **em**ber, \* hanem te magad üdvözítet**tél** min**ket**. \*’ Urunk, **di**csőség néked!

***Dicsőség... most és.... fájdalmas Istenszülő-ének***

Kereszteddel legyőzted, Megváltónk, az ellen**sé**get, \* most a szakadásokat, mint a hamut **szórd** széjjel, \* emeld föl Szentegyházadnak ha**tal**mát, \* állítsd meg, Urunk, a gonoszlélek minden ellenünk irányuló erősza**kos**ságát, \* adj békességet az igazhitűek soka**sá**gá**nak** \*’ Szülődnek **i**mádságára.

*A második zsoltárcsoport után a Szent Kereszt leülői*

***1. hang***

Keresztfád előtt leborulunk, Embersze**re**tő, \* mert arra szögeztek, mindnyájunk Éle**te**, téged, \* és rajta a Paradicsomot megnyitottad, Üdvö**zí**tőnk \* a hozzád hittel forduló gonosz**te**vőnek, \* és boldogságra méltattad azt, ki így ki**ál**tott: \* Emlékezzél meg ró**lam**, Uram! \* Vele együtt minket is fogadj el, kik ezt ki**ált**juk: \* Mindnyájan bűnöket kö**vet**tünk **el**, \*’ de te irgalmasságodban **ne** vess meg minket!

Keresztednek fegyvere **haj**dan \* a vallásos Konstantin császár **szá**mára \* a hit által legyőzhetetlen diadaljel**vény** lett \* az ellenségek elle**ni** harcban. \* Az alvilági erők rettegnek **tő**le, \* és ez lett egyúttal a hívők üd**vös**sé**ge**, \*’ és Pálnak **is** büszkesége.

***Dicsőség... most és.... fájdalmas Istenszülő-ének***

Midőn megláttalak téged holtan és ruhátlanul a ke**resz**ten, \* bensőm megremegett és rettenetesen **szen**vedtem, \* szeretett Fiam és mindenható Is**te**nem! \* Sóhajtások között a Szeplőtelen ezt ki**ál**totta. \* Énekkel magasztaljuk őt, a mi U**runk** Any**ját** \*’ és hit**tel** dicsőítsük!

Kánonok

A vértanú kánonja

1. óda

Irmosz:

Énekeljünk az Úrnak, \* ki népét a Vörös-tengeren átvezette, \* győzelmi éneket, \* mert ő dicsőségesen megdicsőült!

Magasztalunk téged, Krisztusnak a vértanúk ligetében sarjadzott, új, jámborság gyümölcseit termő hajtása, Neofitosz!

Az isteni szózatokat megmagyarázva beteljesítetted, gyermekkorodtól fogva bölcsen a jobbik részt választottad, és az eltévelyedetteket a helyes útra vezetted, ó boldog!

Látni kívántad Krisztust, aki a Szűztől értünk megtestesült és gyermekké lett; s te, mint gyermek, tökéletességre vezetted a gyermekek lelkületét.

Szent ajkadról az istenismeret édességét csepegtetted, az ellenség elvetemültségének hatása alá került lelkeket szentül megédesítetted, isteni ihletésű.

Theotokion:

Megszülted azt, aki természete szerint Teremtő [Isten], és átistenítetted az emberi lényeget. Azért téged valóságos Istenszülőnek vallunk, Szűz Isten-jegyes!

III. óda

A vértanúé

Te vagy a hozzád folyamodók erőssége, Urunk! \* Te vagy a sötétségben tévelygők világossága, \* téged énekel az én lelkem!

A teljesen könyörületes Igének szenteltek téged, s a tisztaságos Szentlélek megsebezhetetlenül megőrzött téged, dicsőséges vértanú!

Magasztalta az Urat a hívő népsokaság, mikor látta, hogy anyád a te közreműködésedre a halálból az életre kelt, szent vértanú!

Fényt sugárzó galamb élő szóval az üdvösség felé vezető utakra hívott téged, Neofitosz!

Theotokion:

Hálaadó éneket zeng neked mindenkor, Isten Anyja, az emberi nem, mely a te közreműködéseddel halhatatlanságot örökölt.

Katavászia 8. hang

Te vagy a hozzád folyamodók erőssége, Urunk! \* Te vagy a sötétségben tévelygők világossága! \* Téged énekel az én lelkem!

A hitvalló kathizmája

5. hang

A hitért üldöztetése**ket** vállaltál, \* és szétszórtál minden e**ret**nekséget; \* kézzel tépték ki nyelve**det**, Maximosz, \* és hitvallásodért a Teremtő kezéből ko**szo**rút nyertél. \* Őhozzá esedezzél szüntele**nül**, ó boldog, \*’ hogy irgalmazzon a **mi** lelkünknek!

Dicsőség... A vértanúé 4. hang. Minta: Aki önként...

Virágzó hajtásként sarjadzottál Krisztus bajnokainak **li**getében \* s az istenismeret gyümölcsét ter**met**ted Krisztusnak. \* Ezzel táplálkoztak a téged tisz**te**lő hívek, \* dicsőséges Neofi**tosz**, nemes bajnok! \* Most az Isten színe **e**lőtt állasz, \*’ ments meg minket mindenkor **kö**nyörgéseddel!

Most és... fájdalmas Istenszülő-ének

Krisztus, ki a kezdet nélkül való Atyától születtél ö**rök**től fogva, \* a kereszten függve látott Anyád, ki téged az idők tel**jes**ségében szült \* és felkiáltott **i**lyen módon: \* Legkedvesebb Jézusom és **Fi**am, jaj nékem, \* hogyan feszíthetett keresztre a törvényszegő nép en**ge**delmeddel, \* hiszen téged, angyalok dicsőí**te**nek, mint Istent? \*’ Hosszútürelmű, té**ged** magasztalunk.

IV. óda

*A vértanúé*

Hallottam, Uram, híredet, \* és megrémültem, \* megértettem műveidet, \* és dicsőítettem a te hatalmadat, Uram.

Életed feddhetetlenségét és értelmed rettenthetetlenségét nagy sokaság szemlélte, és meg is tért Istenhez, dicsőséges vértanú!

Fölsiettél a hegyre, az isteni Lélek vezetése mellett ott laktál; angyal táplált, és angyalok kartársának tűntél fel, ó boldog!

Írott isteni törvényeket kaptál, azokat buzgón teljesítetted, a bajnoki küzdelem terheit buzgón magadra vállaltad, csodálatra méltó!

Az Írás parancsa szerint a szegényekkel együtt érezve bőven osztogattál alamizsnát, ó boldog; és viszonzásként megnyerted azt, ami mindörökre megmarad!

Theotokion:

A minden lény fölött való Istent szülted, Istenszülő, azt, aki jósága gazdagságával önként koldus-szegénnyé lett, mert megkönyörült a mi koldus-sorsunkon.

V.

A vértanúé. Miért vetettél el engem...

Kimondhatatlan titkok töltöttek be téged, csodálatra méltó, a bajvívásnak rád váró férfias küzdelmére örömmel vállalkoztál; nem rettentél meg sem a kínoktól, sem a haláltól, Neofitosz vértanú!

A te útjaidat irányítónak titokzatos rendelkezése folytán melletted álló angyalok vezettek téged a hegyről a küzdőtérre, mint egy második Mózest, isteni dicsőség fényétől ragyogó arccal.

Élő szózat volt a lelkedben, minden dicséretre méltó Neofitosz vértanú, s merész elhatározással így kiáltottál az üldözőkhöz: Önként jelentkezem előttetek, kik kerestek engem, hogy most megcáfoljam a ti gyönge vallásotokat.

Theotokion:

Az öröktől fogva elrejtett isteni titok rajtad keresztül ismeretessé lett az egész földkerekségen, teljesen szeplőtelen Leányzó; az Isten Fia és Igéje testet vett magára, és átistenítette az embert, Szent Szűz!

VI. óda

A vértanúé. Imádságomat kiöntöm...

Fölfeszítettek a fára, végtelenül boldog! Oldaladat vaskarmokkal kegyetlenül marcangolták, de te cáfolva ostoroztad az eltévelyedettnek megkeményedett szívét, mikor azt parancsolta, hogy áldozzál az isteneknek, és tagadd meg a halhatatlan Istent!

Mikor kifeszítettek és kölöncökkel megterheltek, ó vértanú, teljesen bilincsbe verted az eltévelyedést, és a Szentlélek erejével lehetetlenné tetted az ellenség hömpölygő előrehaladását; a mennybe jutottál, és győzelmi jellel Krisztus színe előtt állsz.

Örömödet leled az Uralkodó szépségében, hozzá ragaszkodsz és mondod: Isten Igéje, érted áldoztak fel és én önként lettem áldozattá, a te szent és isteni szenvedésedet követve.

Theotokion:

A mennyei Király mindennél ragyogóbb trónusává lettél, Szent Szűz! Ő önként megtestesülten benned pihent, hogy elvegye a mi sok szenvedésünket és úgy látta jónak, hogy beleültesse az Atya királyi trónjába az embert.

Katavászia

Imádságomat kiöntöm az Úr elé, \* és elbeszélem neki az én nyomorúságomat, \* mert gonoszsággal tele az én lelkem, \* és életem közel van a sírhoz, \* és fölsóhajtok, mint Jónás: \* a romlásból, Isten, vezess ki engem!

Konták

8. hang. Minta: Mint bátor hadvezérnek...

A Szentháromság hódolóját, a **nagy** Maximoszt, \* az isteni hit nyilvános **ta**nítóját, \* ki Krisztus kettős természetű, akaratú és működésű lényének dicsőítésé**re** oktatott, \* hozzá méltó énekekben tisztel**jük**, ó hívek, \* és így ki**ált**sunk hozzá: \*’ Üdvözlégy, a hitnek **ta**nítója!

Ikosz. Minta: Az első trónálló angyal...

Nyisd meg ajkaimat, üdvözítő Istenem, \* és adj nekem isteni kegyelmet, \* mely arra ihlet engem, \* hogy dicshimnuszommal méltóan magasztaljam azt, \* aki téged mindenkinél kiválóbban két természetűnek hirdetett, Krisztus, \* és akinek most ezeket mondom: \*

Üdvözlégy, világot megvilá**go**sító fáklya, \* üdvözlégy az élet viharában **lé**vők révpartja! \* Üdvözlégy, szerzetesek legragyogóbb **fé**nyű lámpása, \*’ üdvözlégy, vértanúk dicsősége **és** erőssége!

Üdvözlégy, az egyháznak valóságos ékes**sé**ge és dísze, \* üdvözlégy, a hitnek megingathatatlan alap**ja** és támasza! \* Üdvözlégy, mert megaláztad az eret**nek**ségek gőgjét, \*’ üdvözlégy, mert szívesen odaadtad Krisztusnak levá**gott** tagjaidat!

Üdvözlégy, a téged híven tisz**te**lők öröme, \* üdvözlégy, utánad vágyódók megör**ven**deztetője! \* Üdvözlégy, mert Beliártól sokakat meg**sza**badítottál, \*’ üdvözlégy, mert Istenhez hí**ve**ket vezettél!

Üdvözlégy, a hitnek \* **nagy** tanítója!

VII. óda.

A vértanúé. A héber ifjak a kemencében...

Elevenen elhamvasztó kemencét készíttetett a törvényszegő, s abba záratott három napra, de nem égtél meg Neofitosz, hanem zengted: áldott vagy, Istenünk!

Csodálatosan hangzott a himnusz, mikor a tűz közepén álltál, mert az Isten harmata hűtött téged, boldog Neofitosz és te zengted: áldott vagy, Urunk, Istenünk!

Nagyszerű, minden elmét ámulatba ejtő csoda történt veled, mert téged nem égetett meg a tűz, isteni ihletésű, de kicsapva felperzselte a pokol tüzére valókat.

Theotokion:

Az angyaloknál feljebbvalónak bizonyultál, mert a nagy Tanács Angyalát szülted, tisztaságos Istenszülő; azt, akinek zengjük: Áldott vagy, Urunk, Istenünk, mindörökké!

VIII. óda

A vértanúé. Hétszerte jobban...

Fiatal testtel és tökéletes lélekkel legyőzted az ősi bajszerző gonoszságát, végtelenül boldog! Te, a Jessze gyökeréből sarjadzottnak udvarában sarjadó szépséges hajtás, szüntelenül hangoztattad neki: Papok, dicsérjétek, és népek, magasztaljátok őt mindörökké!

A küzdőtéren féltek tőled a vadállatok, mint hajdan az első Szent Dánieltől, szent bajnok, mert felismerték, hogy te Krisztus szenvedésének vértanúja vagy. A kemény kínokat elviselted, őt megvallottad és hangoztattad: Papok, dicsérjétek, és népek, magasztaljátok őt mindörökké!

Már előbb ismert a hegyen téged egy igen nagy oroszlán. A küzdőtéren ezt bocsátották reád a te megfélemlítésedre, Neofitosz bajnok! S ez reád ismert, félelemmel vegyült tisztelettel eléd borult, a töredelem könnyeinek áradatát ontotta láthatóan, Istenben boldog!

Theotokion:

Újszülött csecsemőként szülted megmagyarázhatatlan módon azt, aki az egész teremtés előtt az Atyától született, ó Tisztaságos! Esedezzél hozzá, hogy újítson meg engem, ki a bűnök miatt elavultam; s mentsen meg és én zengem: Ifjak áldjátok, papok, dicsérjétek, és népek, magasztaljátok őt mindörökké!

Katavászia

Hétszerte jobban \* gyújtatá be a kemencét \* a kaldeus zsarnok az ifjaknak, \* de látván, hogy felső erő által megszabadultak, \* a Teremtőhöz és Megváltóhoz így kiáltott föl: \* Ifjak áldjátok, \* papok, dicsérjétek, \* és népek magasztaljátok őt mindörökké!

IX. óda.

A vértanúé. Minden fül megrettent...

Odaálltál, mint a leöletésre önként menő bárány, a téged keserves fogságban tartó üldözőid elé, Neofitosz vértanú; azok átdöfték lándzsával a te oldaladat, és te boldog véget értél, Krisztus legnemesebb vértanúja!

Illatáldozat, szépséges áldozati anyag, szentséges jó előjelű áldozat, a szent hajlék ékessége, tisztaságos áldozati kenyér, kiválasztott madár, értékes áldozati borjú, a paradicsomkert új hajtása gyanánt áldoztak téged Istennek, ó boldog!

Fölvetted a jóságából értünk szenvedő szenvedésének az alakját, és valóban hozzá hasonlóan lándzsával átszúrtan mentél be a dicsőségbe; most a mennyekben lakozol és győzelmi koszorúban ékeskedsz, és változatlan boldogság tölt el, ó vértanú!

Felragyogott a te küzdelmednek ragyogó és dicsőséges emléknapja, s napnál jobban beragyogja a hívek lelkét; ezen a napon arra kérünk téged, hogy szabadíts meg minket mindenféle sötét szenvedélytől és gyötrelmes veszedelemtől!

Theotokion:

Mint valami parázsfogó, a mennyei parazsat tartottad, Isten Jegyese! Égesd ki most szívem égetnivaló szenvedélyeit, és szabadíts meg kérlek a gehenna tüzétől, hogy dicsőíthesselek téged, hívek reménysége, teljesen Szeplőtelen!

Katavászia

Minden fül megrettent \* Isten kimondhatatlan lealázkodásának hírére, \* hogy a Magasságbeli önként lejött megtestesülésre \* és szűzi méhből emberré lett. \* Azért téged híven \* szeplőtelen Istenszülőnek magasztalunk!

Fényénekek

A szentéletűé

Az Istenről tanítva azt hirdetted, hogy a Szentháromságnak egy a természete, egy az akarata és egy a működése: a megtestesült Istenről pedig azt vallottad, hogy kéttermészetű, kétakaratú és kétműködésű, — végtelenül bölcs istenkövet, Maximosz atya! Az Isten ellen küzdő eretnekségeket leromboltad, s ezért kezedet és nyelvedet levágták, és te **vér**tanúvá lettél.

**A vértanúé**

Megjelentél, és halott anyádat csodálatosan életre keltetted, nagyszerű csodát mutattál fel, Krisztus igen nagy szolgája, Neofitosz! Most, hogy győzelmi koszorúval az ő színe előtt állsz, esedezzél szüntelenül azokért, akik megünneplik a te fényes emléknapodat és **ma**gasztalnak téged, szent bajnok és vértanú!

**Istenszülőé**

A te szeplőtelen szülésed csodálatos, kimondhatatlan és Istennek tetsző titka ámulatba ejti az angyalokat és az emberek seregét, Szűzanya-leányzó! Mert Isten testesült meg a te méhedben összeelegyedés nélkül s mag nélkül; — a megközelíthetetlen megközelíthetővé lett számomra; engem **cso**dálatosan egyesített az ő istenségével.

Előverses sztihirák

***1. hang***

Téged, kit keresztre **fe**szítettek, \* ki nekünk megszerezted az ö**rök** életet, \* mint Megváltót és **Üd**vözítőt \*’ szüntele**nül** éneklünk.

A te ke**resz**ted Krisztus, \* az angyalokat és embereket egy nyájban e**gye**sítette, \* és egyetlen Egy**ház**zá tette. \* Az ég és a föld **ör**vendeznek, \*’ Urunk, di**cső**ség néked!

Vértanú ének

Jertek, **min**den népek, \* szent dalokkal és lelki ódákkal tiszteljük a Krisztu**sért** küzdőket, \* és a világ megvilá**go**sítóit, \* a hitnek hirdetőit, a folyton csörge**de**ző forrást, \* amelyből a híveknek gyó**gyu**lás árad. \* Az ő közbenjárásukra, Krisz**tus** Istenünk, \* adj békességet **vi**lágodnak, \*’ és a mi lelkünknek bőséges **ke**gyelmet.

Dicsőség... 6. hang

Tiszteletre**mél**tó atya! \* Az egész földre elhatott a te **ta**nításod, \* ezért fáradozásodnak a mennyekben találtad meg megér**de**melt jutalmát. \* A démonsereget **el**űzted \* és eljutottál az angya**li** rendekhez, \* kiknek életét szeplőte**le**nül követted. \* S mivel Krisztus Istenünk előtt **sza**vad van, \*’ kérj tőle bé**két** a mi lelkünknek!

Most és... fájdalmas Istenszülő-ének ugyanarra

Fölfeszítve látván **té**ged, Krisztus, \* a te szülőanyád **fel**kiáltott: \* Ó, Fiam, minő rette**ne**tes titok ez, \* hogyan halhatsz meg a **ke**resztfán, \*’ testileg felfe**szít**ve, Élet**a**dó?

*Tropár 8. hang*

Az igaz **hit**nek oktatója, \* a vallásosság és tisztaság ta**ní**tómestere, \* a mindenség világítója, a szerzetesek isteni ihle**té**sű gyöngyszeme, \* ki tanításoddal, mint a Lélek hárfája, megvilágosí**tot**tál mindenkit, \* bölcs Maximosz, kér**jed** Krisztus Istent, \*’ hogy üdvözítse **a** mi lelkünket!

Dicsőség… 4. hang

A te szent vér**ta**núd, Uram, \* az ő szenvedéseiért hervadhatatlan koszorút nyert tőled, **Krisz**tus Istenünk, \* mert a te e**rő**det bírván \* kínzóit meg**szé**gyenítette \* és az ördögök tehetetlen vakmerősége**it** megtörte. \* Az ő imád**sá**gai által \*’ üdvözítsd, Jóságos, **a** mi lelkünket!

***Most és…***

Téged magasztalunk, Istenszü**lő** kiáltván: \* **Te** vagy a hegy, \* melyből a pokol kapuit össze**tö**rő szikla, \* kifejezhetet**len** módon elvált.